Az űrlap teteje

**Szent István Egyetem**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Jogi és Beszerzési Főosztály   
Beszerzési és Közbeszerzési Osztály  
  
közbeszerzési referens (ügyvivő szakértő)**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó, illetve a vezetői megbízással járó lényeges feladatok:**

Közbeszerzésekkel kapcsolatos teljes körű ügyintézés: - közbeszerzési terv előkészítése a beszerzési terv alapján, - közbeszerzések dokumentumainak előkészítése, - az eljárás megindítása, ezzel kapcsolatos adminisztráció elvégzése, - esetleges kiegészítő tájékoztatások megválaszolása, együttműködve a szakmával, - bontási eljárás lebonyolítása és dokumentálása, - bírálat előkészítése, ezzel kapcsolatosan folyamatos egyeztetés a szakmai és pénzügyi bíráló bizottsági tagokkal, - hiánypótlási felhívás, felvilágosítás kérés előkészítése, együttműködve a szakmával, - döntés előkészítése, - összegezés elkészítése, - szerződés előkészítése, szükség szerinti adategyeztetése a nyertes ajánlattevővel, a szerződés aláírásának nyomon követése, gondoskodás a közzétételről, - közbeszerzésekkel kapcsolatos adminisztratív feladatok ellátása a közvetlen felettes által meghatározottak szerint.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései alapján a felek megállapodása alapján kerül sor.

**Pályázati feltételek:**

•         Főiskola, vagy egyetemi végzettség,

•         Közbeszerzési eljárások lefolytatásában szerzett legalább 1 év aktív tapasztalat,

•         Egy világnyelvből legalább középfokú komplex nyelvvizsga bizonyítvány,

•         Számítógépes irodai alkalmazások felhasználói szintű ismerete,

•         Magyar állampolgárságú, vagy külön jogszabály szerint a szabad mozgás és tartózkodás jogával rendelkező, ill. bevándorolt vagy letelepedett személy,

•         Cselekvőképesség, büntetlen előélet.

**A pályázat elbírálásánál előnyt jelent:**

•         Felelős Akkreditált Közbeszerzési Szaktanácsadó (FAKSZ) névjegyzékben aktív státusz fennállása,

•         Közbeszerzési szakjogász végzettség, vagy jogász végzettség,

•         Közbeszerzési referens végzettség,

•         Felsőoktatási intézményben közbeszerzési eljárások lefolytatásával szerzett szakmai tapasztalat,

•         Ajánlatkérői oldalon közbeszerzési eljárások önálló lebonyolításával szerzett szakmai tapasztalat,

•         SAP rendszer felhasználói ismerete,

•         EU-s és/vagy hazai pályázatokhoz kapcsolódó közbeszerzési eljárásokban szerzett tapasztalat.

**A pályázat részeként benyújtandó iratok, igazolások:**

•         Fényképes szakmai önéletrajz;

•         Motivációs és bemutatkozó levél a bruttó bérigény megjelölésével;

•         Iskolai végzettséget, szakképzettséget, nyelvvizsgát igazoló okiratok másolata, amennyiben a pályázó végzettségét illetően idegen nyelvű okirattal (bizonyítvánnyal/oklevéllel) rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal, Magyar Ekvivalencia és Információs Központja honlapján található;

•         Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania;

•         Nyilatkozat arról, hogy a pályázat elbírálásában résztvevők a pályázati anyagba betekinthetnek, és a pályázati anyagban foglalt személyes adatoknak a pályázati eljárással összefüggésben szükséges kezeléséhez hozzájárul.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2020. július 6.

A pályázati kiírással kapcsolatosan további információt Szőnyi-Zakar Tünde, személyügyi referens nyújt, a 28/522-000/1021 -es telefonszámon.

**A pályázatok benyújtásának módja:**

•         Postai úton, a pályázatnak a Szent István Egyetem címére történő megküldésével (2100 Gödöllő, Páter Károly utca 1. , Humánerőforrás-gazdálkodási Főosztály). Kérjük a borítékon feltüntetni a pályázati adatbázisban szereplő azonosító számot: SZIE-K/1505/2020, valamint a munkakör megnevezését: közbeszerzési referens (ügyvivő szakértő).

**vagy**

•         Elektronikus úton Szőnyi-Zakar Tünde, személyügyi referens részére a human@szie.hu E-mail címen keresztül

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2020. július 31.

**A pályázati kiírás további közzétételének helye, ideje:**

•         SZIE, NKI honlapja - 2020. június 6.

•         SZIE hirdetőtáblája - 2020. június 6.

•         Profession.hu - 2020. június 6.

**A munkáltatóval kapcsolatos egyéb lényeges információ:**

A Szent István Egyetem Magyarország egyik meghatározó állami egyeteme és tudásközpontja rendkívül szerteágazó tevékenységi körrel, mely számos városban működtet egységeket Budapesttől, Gödöllőn át Szarvasig. A meghirdetett munkakör folyamatos betöltése során, a pozíciót elnyerő személy a Beszerzési és Közbeszerzési Osztály vezetőjének irányítása alatt elsősorban közbeszerzési eljárások ajánlatkérői oldalon történő lefolytatását fogja végezni a Szent István Egyetem számára.

Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg, illetve a pályázati eljárást eredménytelennek nyilváníthatja. A munkáltató fenntartja a jogot a pályázati kiírás visszavonására, illetve annak eredménytelenné nyilvánítására. Az e-mail tárgyában, vagy a postai borítékon kérjük megjelölni a betölteni kívánt munkakört és a SZIE-K/1505/2020 iktatószámot!

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |

Az űrlap alja

Az űrlap teteje

Az űrlap alja